ΙΣΤΟΡΙΑ Γ΄ΛΥΚΕΙΟΥ: ΟΜΑΔΙΚΗ ΕΡΓΑΣΙΑ ΣΤΟ 5Ο ΚΕΦ. «Ο Β΄ ΠΑΓΚΟΣΜΙΟΣ ΠΟΛΕΜΟΣ»

**1Η ΟΜΑΔΑ: Β΄ ΠΑΓΚΟΣΜΙΟΣ ΠΟΛΕΜΟΣ: ΑΙΤΙΑ, ΑΝΤΙΠΑΛΟΙ, ΕΝΑΡΞΗ ΚΑΙ ΛΗΞΗ**

**Άννη Γκουμπέτη, Μαρίζα Κασαπάκη, Ευτύχης Παπουδάκης**

Να καταγράψετε σε ένα χαρτόνι που θα έχει τίτλο «Β΄ Παγκόσμιος πόλεμος: αίτια, αντίπαλοι, έναρξη και λήξη» τις πληροφορίες που απαντούν στα παρακάτω ερωτήματα. Μπορείτε να τις γράψετε χειρόγραφα πάνω στο χαρτόνι ή να τις καταγράψετε ηλεκτρονικά, να τις εκτυπώσετε και να τις κολλήσετε πάνω στο χαρτόνι.

1) ΤΑ ΑΙΤΙΑ ΤΟΥ ΠΟΛΕΜΟΥ

2) ΟΙ ΑΝΤΙΠΑΛΟΙ (Δυνάμεις του Άξονα, Σύμμαχοι και λοιπές χώρες) Να γράψετε τα ΟΝΟΜΑΤΑ και να κολλήσετε το σχετικό ΧΑΡΤΗ. Μπορείτε να προσθέσετε φωτογραφίες κάποιων κορυφαίων ηγετών (π.χ. του Χίτλερ)

3) Η ΕΝΑΡΞΗ ΤΟΥ ΠΟΛΕΜΟΥ: Πότε έγινε και με ποιο πολεμικό γεγονός;

4) Η ΛΗΞΗ ΤΟΥ ΠΟΛΕΜΟΥ: πότε έληξε για τη Γερμανία και την Ιαπωνία και με ποιο τρόπο;

5) ΟΙ ΣΥΝΘΗΚΕΣ ΕΙΡΗΝΗΣ: το εδαφικό καθεστώς της Γερμανίας και τα εδαφικά κέρδη της Ελλάδας

ΠΗΓΕΣ

1) Σχολικό βιβλίο Ιστορίας Γ΄ Λυκείου: σσ. 111 εισαγωγικό σημείωμα, 113 «Η εισβολή στην Πολωνία και η έναρξη του πολέμου», 127 «Η παράδοση της Γερμανίας και της Ιαπωνίας» και 136-138 «Οι συνθήκες ειρήνης και η ενσωμάτωση της Δωδεκανήσου στην Ελλάδα»

2) *Το Σεπτέμβριο του 1939, η Αγγλία και η Γαλλία κήρυξαν τον πόλεμο στη Γερμανία, αντιδρώντας στην παρά τις προειδοποιήσεις τους επίθεση του Χίτλερ στην Πολωνία. Πρόκειται για την υλοποίηση της καθυστερημένης αλλά δυναμικής τους πλέον απόφασης να εναντιωθούν στην επεκτατική πολιτική τόσο της Γερμανίας όσο και του άλλου φασιστικού κράτους της Ευρώπης, της Ιταλίας, πολιτική που πραγματωνόταν με κατάληψη ξένων εδαφών από τα μέσα της δεκαετίας του 1930. Οι αιτίες του νέου πολέμου ανάγονται, όπως και στην περίπτωση του προηγούμενου, του Α' Παγκοσμίου, στη διαπάλη των μεγάλων ευρωπαϊκών κρατών να διανείμουν, το καθένα προς όφελός του, τον πλούτο της εγγύς τους περιφέρειας και των αποικιών. Η ταπείνωση, άλλωστε, και οι δυσβάσταχτες "επανορθώσεις" που επιβλήθηκαν στη Γερμανία με τη λήξη του Α' Παγκόσμιου Πολέμου εξέθρεψαν τη φασιστική ιδεολογία και επιτάχυναν τις εξελίξεις προς το Β' Παγκόσμιο.*

Πηγή: Ίδρυμα Μείζονος Ελληνισμού <http://www.ime.gr/chronos/14/gr/1940_1945/b_world_war/index.html>

3) Σχολικό βιβλίο Ιστορίας Γ΄ Γυμνασίου σελ. 125

4) https://el.wikipedia.org/wiki/Β΄\_Παγκόσμιος\_Πόλεμος

5) Πολύ σύντομη παρουσίαση του πολέμου (7 λεπτά) στο βίντεο <https://www.youtube.com/watch?v=Jb8jwoz-9T8&ab_channel=YoungHistorianGr>

